b'\n_START_ARTICLE_\nWindows Media Player\n_START_SECTION_\nSavyb\xc4\x97s\n_START_PARAGRAPH_\nPrograma galima paleisti tiek kompiuteryje laikomas rinkmenas, tiek transliuojam\xc4\x85 audio/vaizdo sraut\xc4\x85. Palaikoma daugelis audio ir video format\xc5\xb3, tarp kuri\xc5\xb3 yra Windows Media formatai (WMA, WMV, ASF, AVI) bei kiti populiar\xc5\xabs formatai, kaip antai MP3, MPEG, WAV, MIDI, AVI, AIFF, AU, taip pat galimos Audio CD, Video CD ir DVD-Video paleistys, galima per\xc5\xbei\xc5\xabr\xc4\x97ti grafinius vaizdus, kaip antai JPEG atvaizdus. Ta\xc4\x8diau norint paleisti kai kuriuos formatus (paprastai DVD-Video, AVI) reikalaujama \xc4\xafdiegti papildomus dekoderius._NEWLINE_Multimedijos leistuvas turi integruot\xc4\x85 medij\xc5\xb3 bibliotek\xc4\x85, kurioje, pavyzd\xc5\xbeiui, galima kataloguoti ir tvarkyti grojara\xc5\xa1\xc4\x8dius. Be to, WMP programa galima konvertuoti rinkmenas i\xc5\xa1 Audio CD \xc4\xaf WMA, WAV ir MP3 (pastarasis formatas palaikomas nuo leistuvo 10 versijos), \xc4\xafra\xc5\xa1yn\xc4\x97ti Audio CD formatu._NEWLINE_Programa pasi\xc5\xbeymi besikei\xc4\x8dian\xc4\x8diomis vizualizacijomis (kuri\xc5\xb3 yra keli\xc5\xb3 r\xc5\xab\xc5\xa1i\xc5\xb3) garso rinkmen\xc5\xb3 atk\xc5\xabrimo metu, taip pat grafin\xc4\x97s s\xc4\x85sajos apvalkalais.'